Flyet krasjet i en lagerbygning og eksploderte.
**TAM Linhas Aéreas Flight 3054** (**JJ3054**) var en innenriksflygning mellom Porto Alegre og São Paulo i Brasil operert av TAM Linhas Aéreas. 17. juli 2007 styrtet flyet som opererte flyvningen under landing på Congonhas internasjonale lufthavn i São Paulo i regnvær.
 
Flyet skled av rullebanen, krysset en sterkt trafikkert vei midt i rush-tida, sneiet overbygget på en bensinstasjon og krasjet i et TAM Express-lager før det til slutt eksploderte.

 
Det var 187 personer ombord; 181 passasjerer, hvorav 19 var ansatt i TAM, og en besetning på seks.

Alle ombord i tillegg til tolv på bakken omkom, totalt 199 personer. 

Flyulykken er den verste i Brasils og Latin-Amerikas historie, og den verste ulykken som involverer et Airbus A320 fly i hele verden.

Ulykken
-------

Ulykkesstedet, hvor man kan se flystripens landingslys (røde og hvite tårn) til høyre i bildet
Et fly av typen Airbus A320-233 fra TAM, flight nummer 3054 (JJ 3054) tok av fra den internasjonale flyplassen Aeroporto Internacional Salgado Filho i Porto Alegre klokken 17:16, med kurs for Congonhas internasjonale lufthavn i São Paulo. Klokken 18:50 landet flyet på rullebane 35L i lett regn. Påfølgende undersøkelser av overvåkningsvideoer viser at selv om flyet landet på det normale touchdown-punktet på rullebanen, reduserte ikke flyet hastigheten som normalt, og forsvant over bortre kant av rullebanen i en hastighet omkring 90 knop eller omtrent 162 km/t.
 På grunn av måten Airbus skriver om automatfunksjonen på motorkraften og bremsespoilerne trodde pilotene at fordi revers-funksjonen på høyre motor ikke virket trengte de bare å kutte motorkraften på den ene motoren med reversfunksjon rett før landing for at både bremsespoilere og revers skulle virke automatisk. Fordi bare én motor ble redusert mens den andre fortsatt sto i "climb" (klatre)-modus som autopiloten normalt opererer med, ble ikke autopilotens motorkraftfunksjon (autothrust) koblet ut. Dermed kompanserte autopiloten med å øke kraften på høyre motor. Kraften ble dermed ulik med mer kraft på høyre motor som førte til at flyet svingte til venstre. Da kjørte det av rullebanen, passerte over en sterkt trafikkert vei, sneiet taket på en bensinstasjon og krasjet i et bygg tilhørende TAM Express.

Flyets ferd fra rullebanen til bensinstasjonen og lageret.
Rullebanen hadde nylig fått nytt dekke, men hadde ennå ikke blitt *groovet*, altså fått inngravert smale riller på tvers for å lede vann av rullebanen for å unngå vannplaning.

Guvernøren i staten São Paulo, José Serra sa: "Jeg ble fortalt at temperaturen inne i flykroppen var opp mot 1000 °C, så sjansen for å finne overlevende er praktisk talt null." 

Åstedsetterforskere avsluttet søket etter overlevende 28. juli 2007,

etter at 114 av kroppene som var blitt hentet ut fra ulykkesstedet var blitt identifisert av São Paulos rettsmedisinere som passasjerer på ulykkesflyet.

TAM Express-bygget før ulykken.

Sikkerhetsaspekter på Congonhas flyplass
----------------------------------------

Brannoverkonstabel Manoel Antonio da Silva Araújo hos São Paulo brannvesen blir intervjuet av media.
Brannmenn som fjerner kropper fra vraket.
Flysikkerhet i Brasil har vært under kraftig press i den siste tiden[*når?*], etter at et passasjerfly og en privatjet krasjet i luften over Amazonas i september 2006. Congonhas flyplass har blitt blinket ut på grunn av at den har hatt sikkerhetproblemer relatert til flyoperasjoner når det er vått på rullebanen.

Rullebane 35L på Congonhas er 1940 meter lang. Congonhas tilsvarende flyplass i Rio de Janeiro er Santos Dumont lufthavn, som har en enda kortere rullebane, bare 1322 meter. Begge flyplasser mottar samme type trafikk, alt fra små privatfly til Boeing 737 og Airbus A320. Mange variabler har innvirkning på landingsdistansen for et fly, slik som hastighet, med- eller motvind. For et fly av type Airbus A320 kan en hastighet på 20 knop mer enn normalt øke distansen nødvendig for å stoppe med opptil 25%. Nedbør kan også bidra til at bremseeffekten blir betraketlig redusert, slik at kravene til minimum lengde på rullebanen øker.

I februar 2007 la en brasiliansk dommer ned forbud mot at fly av typen Fokker 100 og Boeing 737-700 og -800 kunne lande eller ta av fra flyplassen. Fly av typen Airbus A320 var ikke blant flytypene som ble forbudt, på grunn av at produsentens ytelsestall for nedbremsing er bedre enn på flytypene som ble forbudt. Piloter har klaget på at vann som har samlet seg på rullebanen har redusert bremseeffekten, og i blant forårsaket vannplaning. Dommeren påsto at rullebanen måtte være 388 meter lenger for at disse flytypene kunne lande under sikre forhold. På dette tidspunktet uttalte en talskvinne for Brasils luftfartsverk at "Sikkerheten på rullebanen og flyplassen i sin helhet er god nok."

TAM protesterte også på forbudet med å la en pressetalsmann si at "Hvis avgjørelsen får stå, vil det skape fullstendig kaos" og påstod at dette ville daglig påvirke flere enn 10 000 passasjerer. 

Flyplassansvarlige påklagde avgjørelsen, slik at den ble overstyrt allerede neste dag. En apellrett overstyrte forbudet mot de tre typene fly, og begrunnet det med at det var alt for strengt fordi det ville ha store økonomiske innvirkninger, og det var ikke nok sikkerhetstiltak som gjorde det umulig for disse flyene faktsik å lande eller ta av fra flyplassen.

Infraero, det brasiliansk statseide selskapet som administrerer mange av landets flyplasser, har siden dette gjennomført flere oppgaver for å redusere risikoen for oversvømmelse på rullebanen, men arbeidet var ennå ikke ferdigstilt. Flyplassens hovedrullebane var inntil ganske nylig stengt i flere uker for å rette på et problem med oppsamling av vann på rullebanen. Den nylig lagte asfalten på rullebanen hadde ennå ikke fått skåret inn kanaler for å lede vann bort fra rullebanen for å minske risikoen for vannplaning.

*Groovingen* var planlagt å gjennomføres 28. juli, etter at sementen hadde festet seg skikkelig. 

Den 16. juli, en dag før den fatale ulykken, så ble det rapportert at to fly hadde opplevd å skli på rullebanen, selv om de hadde landet helt trygt.

Flyet
-----

Flyet var et Airbus A320 fram TAM som er avbildet her.
Flyet var et Airbus A320-233 registrert PR-MBK med serienummer 789. Flyet ble bygget i februar 1998, gikk inn i trafikk 25. mars 1998 hos TACA, et flyselskap fra El Salvador, med kjennetegn N454TA. Den 3. desember 2003 gikk flyet inn i trafikk hos Pacific Airlines, et vietnamesesisk lavprisselskap. Flyet er eiet Pegasus Aviation, og har vært i tjeneste hos TAM siden desember 2006. Frem til ulykken hadde det akkumulert totalt rundt 21 000 flytimer fordelt på 10 000 flyvninger. Neste hovedservice var estimert til mars 2008

Den 13. juli 2007 ble den høyre motorens reverseringsfunksjon frakoblet på grunn av feil detektert av flyets elektronikk.

Referanser
----------

1. 1 2 3  «Pilot in Brazilian crash tried to abort landing, official says» **(engelsk)**. CNN. 18. juli 2007. Arkivert fra originalen 11. august 2007. Besøkt 18. juli 2007.
2. ↑  «Incêndio permanece fora de controle; chances de sobrevivência diminuem» **(portugisisk)**. *Folha de São Paulo*. 17. juli 2007. Besøkt 17. juli 2007.
3. ↑  «Três vítimas do acidente com avião da TAM são atendidas no hospital Alvorada» **(portugisisk)**. *Folha de São Paulo*. 17. juli 2007. Besøkt 17. juli 2007.
4. ↑  «TAM confirma passageiro número 187 no vôo 3504» **(portugisisk)**. Globo. 20. juli 2007. Besøkt 21. juli 2007.
5. ↑  Associated Press (21. juli 2007). «Brazil president vows thorough probe of crash: Da Silva unveils new safety steps after latest aviation disaster killed 191» **(engelsk)**. MSNBC. Besøkt 21. juli 2007.
6. ↑  «Lista atualizada de vítimas identificadas pelo IML» **(portugisisk)**. TAM Linhas Aéreas. 4. august 2007. Arkivert fra originalen 27. september 2007. Besøkt 5. august 2007.
7. ↑  «Accident Description». Aviation Safety Network. 17. juli 2007. Besøkt 19. juli 2007.
8. ↑  «Avião estava acima da velocidade normal, dizem autoridades» **(portugisisk)**. *O Estado de São Paulo*. 18. juli 2007. Arkivert fra originalen 2. mars 2009. Besøkt 18. juli 2007.
9. ↑  NTSB (24. juli 2007). «TAM Airbus 320-200, Flight No. 3054, PR-MBK» (PDF). Besøkt 5. september 2007.
10. ↑  «O acidente do avião da TAM» **(portugisisk)**. Agência Brasil. 17. august 2007. Arkivert fra originalen 16. mai 2008. Besøkt 17. august 2007.
11. ↑  «Brazilian plane crash 'kills 200'» **(engelsk)**. BBC News. 18. juli 2007.
12. ↑  «Peritos concluem varredura nos escombros do prédio da TAM Express». *Folha de São Paulo* **(portugisisk)**. 28. juli 2007. Besøkt 28. juli 2007.
13. ↑  «Número de vítimas do acidente da TAM identificadas sobe para 104». *Folha de São Paulo* **(portugisisk)**. 28. juli 2007. Besøkt 28. juli 2007.
14. ↑  Leyman, Clive (23. januar 1996). «A320 Warsaw landing analysis» **(engelsk)**. Arkivert fra originalen 18. august 2007. Besøkt 18. juli 2007.
15. 1 2 3  «Jets banned from Sao Paulo runway» **(engelsk)**. BBC News 24. 6. februar 2007. Besøkt 18. juli 2007.
16. ↑  Associated Press (18. juli 2007). «Toll in Brazil plane crash could climb past 189» **(engelsk)**. MSNBC. Besøkt 18. juli 2007.

Eksterne lenker
---------------

* Aviation Safety Report